CELEX: 32022D0532
Language: bg
Date: 2022-04-01 00:00:00
Title: Решение за изпълнение (ЕС) 2022/532 на Комисията от 1 април 2022 година за изготвяне на списък на географски указания, ползващи се със закрила по силата на Регламент (ЕС) № 1151/2012 на Европейския парламент и на Съвета, във връзка с които трябва да бъдат подадени заявления за международна регистрация съгласно член 2 от Регламент (ЕС) 2019/1753 на Европейския парламент и на Съвета (нотифицирано под номер C(2022) 1957)

4.4.2022   
               
               
                  BG
               
               
                  Официален вестник на Европейския съюз
               
               
                  L 105/57
               
            
         РЕШЕНИЕ ЗА ИЗПЪЛНЕНИЕ (ЕС) 2022/532 НА КОМИСИЯТА
         от 1 април 2022 година
         за изготвяне на списък на географски указания, ползващи се със закрила по силата на Регламент (ЕС) № 1151/2012 на Европейския парламент и на Съвета, във връзка с които трябва да бъдат подадени заявления за международна регистрация съгласно член 2 от Регламент (ЕС) 2019/1753 на Европейския парламент и на Съвета
         
            
               (нотифицирано под номер C(2022) 1957)
            
         
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2019/1753 на Европейския парламент и на Съвета от 23 октомври 2019 г. относно действието на Съюза след присъединяването му към Женевския акт на Лисабонската спогодба за наименованията за произход и географските указания (1), и по-специално член 2, параграф 3 от него,
         като има предвид, че:
         
                     (1)
                  
                  
                     Женевският акт на Лисабонската спогодба за наименованията за произход и географските указания (2) („Женевският акт“) е международно споразумение, по силата на което договарящите страни прилагат система за взаимна закрила на наименованията за произход и географските указания.
                  
               
                     (2)
                  
                  
                     След Решение (ЕС) 2019/1754 на Съвета (3) относно присъединяването на Съюза към Женевския акт, на 26 ноември 2019 г. Съюзът депозира документа за присъединяване към Женевския акт. Присъединяването на Съюза към Женевския акт влезе в сила на 26 февруари 2020 г. Тъй като Съюзът беше петата договаряща страна, присъединяваща се към Женевския акт, Женевският акт влезе в сила на същата дата в съответствие с член 29, параграф 2 от Женевския акт.
                  
               
                     (3)
                  
                  
                     В съответствие с член 5, параграфи 1 и 2 от Женевския акт компетентните органи на всяка договаряща страна по Женевския акт могат да подават заявления за международна регистрация на наименование за произход или географско указание в Международното бюро на Световната организация за интелектуална собственост, което го регистрира в международния регистър. В съответствие с член 9 от Женевския акт другите договарящи страни могат да решат, в края на специална процедура за проверка и с оглед на резултатите от тази процедура, дали да предоставят закрила на това наименование за произход или географско указание на своята територия.
                  
               
                     (4)
                  
                  
                     В съответствие с член 1, параграф 2 от Регламент (ЕС) 2019/1753 за целите на посочения регламент и на приетите съгласно него актове терминът „географски указания“ обхваща защитените наименования за произход и защитените географски указания по смисъла на Регламент (ЕС) № 1151/2012 на Европейския парламент и на Съвета (4).
                  
               
                     (5)
                  
                  
                     В съответствие с член 2, параграф 1 от Регламент (ЕС) 2019/1753, в качеството си на компетентен орган на Съюза, Комисията е оправомощена след присъединяването на Съюза към Женевския акт и впоследствие редовно да подава заявления за международна регистрация на наименования за произход и географски указания на Съюза в Международното бюро.
                  
               
                     (6)
                  
                  
                     Между ноември и декември 2021 г. в съответствие с член 2, параграф 2 от Регламент (ЕС) 2019/1753 държавите членки изпратиха на Комисията 18 искания за регистриране в международния регистър на защитени наименования за произход и защитени географски указания, които са с произход от тяхната територия и се ползват със закрила по силата на Регламент (ЕС) № 1151/2012.
                  
               
                     (7)
                  
                  
                     Във връзка с наименованията, ползващи се със закрила по силата на Регламент (ЕС) № 1151/2012 като защитено наименование за произход (ЗНП) и защитено географско указание (ЗГУ), следва да бъдат подадени заявления за регистрация в международния регистър съответно като наименования за произход и географски указания.
                  
               
                     (8)
                  
                  
                     Поради това следва да бъде изготвен списък на защитени наименования за произход (ЗНП) и защитени географски указания (ЗГУ) въз основа на гореспоменатите искания на държавите членки до Комисията за подаване на заявления за международна регистрация на географски указания, които са с произход от тяхната територия и се ползват със закрила в Съюза в съответствие с Регламент (ЕС) № 1151/2012.
                  
               
                     (9)
                  
                  
                     Мерките, предвидени в настоящото решение, са в съответствие със становището на Комитета по политиката за качество на селскостопанските продукти,
                  
               РЕШИ:
         
            Член единствен
            В приложението към настоящото решение е поместен списък на защитени наименования за произход и защитени географски указания, ползващи се със закрила по силата на Регламент (ЕС) № 1151/2012, във връзка с които Комисията трябва да подаде заявления за международна регистрация.
         
         
            Съставено в Брюксел на 1 април 2022 година.
            
               
                  За Комисията
               
               Janusz WOJCIECHOWSKI
               
                  Член на Комисията
               
            
         
         
            (1)  ОВ L 271, 24.10.2019 г., стр. 1.
         
            (2)  ОВ L 271, 24.10.2019 г., стр. 15.
         
            (3)  Решение (ЕС) 2019/1754 на Съвета от 7 октомври 2019 г. относно присъединяването на Европейския съюз към Женевския акт на Лисабонската спогодба за наименованията за произход и географските указания (ОВ L 271, 24.10.2019 г., стр. 12).
         
            (4)  Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (ОВ L 343, 14.12.2012 г., стр. 1).
      
      
         
            ПРИЛОЖЕНИЕ
            Списък на географските указания, ползващи се със закрила в Съюза в съответствие с Регламент (ЕС) № 1151/2012 (защитени наименования за произход и защитени географски указания), във връзка с които трябва да бъдат подадени заявления за международна регистрация съгласно член 2 от Регламент (ЕС) 2019/1753
            Германия
            
                        —
                     
                     
                        Kölsch (ЗГУ)
                     
                  Гърция
            
                        —
                     
                     
                        Ελιά Καλαμάτας/Elia Kalamatas (ЗНП)
                     
                  
                        —
                     
                     
                        Γραβιέρα Νάξου/Graviera Naxou (ЗНП)
                     
                  
                        —
                     
                     
                        Κονσερβολιά Ροβίων (Konservolia Rovion) (ЗНП)
                     
                  
                        —
                     
                     
                        Μαστίχα Χίου/Masticha Chiou (ЗНП
                     
                  Франция
            
                        —
                     
                     
                        Huile d’оlive dе Haute-Provence (ЗНП)
                     
                  
                        —
                     
                     
                        Morbier (ЗНП)
                     
                  
                        —
                     
                     
                        Piment d’Espelette/Piment d’Espelette – Ezpeletako Biperra (ЗНП)
                     
                  
                        —
                     
                     
                        Canard à foie gras du Sud-Ouest (Chalosse, Gascogne, Gers, Landes, Périgord, Quercy) (ЗГУ)
                     
                  
                        —
                     
                     
                        Emmental français est-central (ЗГУ)
                     
                  
                        —
                     
                     
                        Emmental de Savoie (ЗГУ)
                     
                  
                        —
                     
                     
                        Huîtres Marennes Oléron (ЗГУ)
                     
                  
                        —
                     
                     
                        Jambon de Bayonne (ЗГУ)
                     
                  
                        —
                     
                     
                        Pruneaux d’Agen (ЗГУ)
                     
                  
                        —
                     
                     
                        Tomme de Savoie (ЗГУ)
                     
                  Италия
            
                        —
                     
                     
                        Finocchiona (ЗГУ)
                     
                  Румъния
            
                        —
                     
                     
                        Telemea de Ibănești (ЗНП)
                     
                  
                        —
                     
                     
                        Magiun de prune Topoloveni (ЗГУ)